钦定古今图书集成/理学汇编/学行典/第037卷 > 理数钤〈坎集上〉 > 《以运经世》
## 钦定古今图书集成/理学汇编/学行典/第037卷 > 理数钤〈坎集上〉 > 《以运经世》

“大运起日甲月子，小运起甲己孟运。经世之年，犹是
大运用甲己仲至他事起年，则用甲己孟，一气分三
候，每候五日，随所入气，分甲己仲孟季用之”，此遁甲
超神接气之法，有起甲己孟仲季例在前。观物自二
十五至三十四，皆运经世。以运为年，世为月，岁为日，
月为时，载三千年治迹，与每运三百六十年之数。今
以运世年卦推之，每遇逐年之卦，虽同而祸福不同
者，主泰否之期，非止世卦，其上又有运卦相参而互考之。

经会经运经世之等，各拟年月日时。

经会，则元为年，会为月，运为日，世为时。

《经运》则会为年，运为月，世为日，年为时。

《经世》则“运为年，世为月，年为日，月为时。”

《以世拟时》，则用三十年之世为一时。

“以年拟时”，则用三百六十日为一时。

“以月拟时”，则用三百六十时为一时。

元会运世，岁月日时，分秒十等：一为元，属干；二为会，
属兑；三为运，属离；四为世，属震；五为时，属巽；六为日，
属坎；七为月，属艮；八为岁，属坤。天地大数，用元会运
世；人物细数，用岁月日时。若九与十，卦数不及，仿佛
在分秒之闲，而大小运皆用之以断卦。《观物篇》只言
大四时元会运世，为年月日时是也。更有小四时，如
以月为年，则“两日半三十时为一月，每时三十分为
一日，每分十二秒为一时。”等而下细分之，以至“一百
六十七亿九千六百一十六万为分，以当每日一分
之数；十三亿九千九百六十八万为秒，以当一日之
秒之数。细之又细，所以能极事物之变”，其法出于《丹
经火候》。

直年卦已合序，又须看年在何世，如《泰》《否》二卦，《泰》在
《否》中则吉，《否》在泰中则凶，是小不胜大也。然泰在否
中，而《否》自《屯》《夬》《剥》等卦来则仍凶；否在泰中，而《泰》自
《大有》《谦》《无妄》等卦来，则不能为灾，是弱不胜强也，查
《胎卦》图数看。

以《元经》会者，以十二万九千六百年为元，则以十二
会每会一万八百年为月，三百六十运为日，四千三
百二十世为时，十二万九千六百年为分，此天地之
数也。卦用四爻直一运，实用二百四十卦，尚有十六
卦，则管二十四运之闰。

假如尧即位在月巳星癸辰未，二千一百五十六己
未世，甲辰年则以己巳会为月，癸亥运为日，己未世
为时，其四月卦气在巳会之中。其癸亥运是同人三
四五上爻，一爻管三世，今二千一百五十六世，入同
人已八世矣，是在同人九五直运也。有例在《皇极经
世解》一本内。

以会经运者，以万八百年之十二万九千六百月为
元，乃三十运也。以二运半为一月，三百六十世为日，
而年即辰，此天地之数也。其世卦以开物之寅中为
元，二千一百四十九世起《明夷》。

假如尧即位，入元，一百八十运，二千一百五十六世，
除《开物》前七十五运九百世，只自七十六运，九百单
一世起复卦除一千八百世作三周，馀一百七十六
乃会之，世之《丰》《离》直世也。一元以一世三十年为一
月，以一岁为一日，而月即辰也。以四爻直一岁，其卦
仍起甲己。仲元之会，起大寒入世之壬子，初年甲子，
方合，起世之运之运，《需卦》五爻，历三十年，世之癸丑
行复卦，年卦在地，故卦起建丑。